**ΟΝΟΜΑΤΕΠΩΝΥΜΟ**

**ΗΜΕΡΟΜΗΝΙΑ**

**ΕΠΑΝΑΛΗΠΤΙΚΟ ΔΙΑΓΩΝΙΣΜΑ ΣΤΗΝ ΙΣΤΟΡΙΑ (ΚΡΗΤΙΚΟ ΖΗΤΗΜΑ)**

**ΟΜΑΔΑ Α΄**

1. Να εξηγήσετε το περιεχόμενο των ιστορικών όρων :

* Προκήρυξη της 26ης Φεβρουαρίου 1905,
* Ψήφισμα της 24ης Σεπτεμβρίου 1908 (ΜΟΝΑΔΕΣ 30)

1. Η αντίδραση του Πρίγκιπα Γεωργίου μετά την έκρηξη της Επανάστασης στο Θέρισο (1905) (ΜΟΝΑΔΕΣ 20)
2. Η ανάληψη της πρωθυπουργίας της Ελλάδος από τον Ελ. Βενιζέλο (Σεπτέμβριος 1910) και οι αντιδράσεις που προκάλεσε στην Κρήτη. (ΜΟΝΑΔΕΣ 30)
3. Να χαρακτηρίσετε τις παρακάτω προτάσεις ως σωστές ή λάθος (ΜΟΝΑΔΕΣ 20)
4. Το πρώτο σημαντικό διάταγμα του Ύπατου Αρμοστή είχε τον τίτλο «Περί συγκροτήσεως της Κρητικής Πολιτείας»
5. Η «Προσωρινή Κυβέρνησις της Κρήτης» έδρευε στο Θέρισο, με πρόεδρο τον Ελ. Βενιζέλο και υπουργούς τους Κ. Φούμη και Κ. Μάνο.
6. Στις 14 Αυγούστου 1906 οι Δυνάμεις παραχωρούσαν στο βασιλιά των Ελλήνων Γεώργιο Α' το δικαίωμα να διορίζει εκείνος τον Ύπατο Αρμοστή της Κρήτης.
7. Ο Βενιζέλος απέστειλε στην Κρήτη ως Γενικό Αρμοστή το Στέφανο Δραγούμη, ο οποίος ανέλαβε τα καθήκοντα του στις 12 Οκτωβρίου 1912.
8. Με το άρθρο 4 της Συνθήκης του Λονδίνου (30 Μαΐου 1913) ο σουλτάνος παραιτήθηκε από όλα τα δικαιώματα του στην Κρήτη, την οποία παραχωρούσε στις Μ. Δυνάμεις της Ευρώπης.

**ΟΜΑΔΑ Β΄**

1. **Με βάση τις ιστορικές σας γνώσεις και τις πληροφορίες του παρακάτω παραθέματος, να αναφερθείτε στα μειονεκτήματα του Κρητικού Συντάγματος του 1899. (ΜΟΝΑΔΕΣ 25)**

**Ο συντηρητικός χαρακτήρας του Κρητικού Συντάγματος του 1899**

Σύμφωνα με μια θεωρία, το σύνταγμα (σημ.: του 1899) είχε συντηρητικό χαρακτήρα επειδή ο λαός της Κρήτης - και τα δεκαέξι μέλη της συντακτικής επιτροπής - πίστευε ότι μια εκτελεστική εξουσία με ενισχυμένες αρμοδιότητες και απαλλαγμένη από κοινοβουλευτικούς περιορισμούς και επεμβάσεις βραχυπρόθεσμα θα συνέβαλε πιο αποτελεσματικά στην επίλυση των πολιτικών προβλημάτων του νησιού … Οι συντάκτες της τελικής μορφής του σχεδίου του συντάγματος δεν θεωρούσαν οριστικό το καθεστώς της αυτονομίας, αφού δεν ικανοποιούσε τις εθνικές προσδοκίες των Κρητών. Η αρμοστεία αντιπροσώπευε γι’ αυτούς ένα σύντομο μεταβατικό στάδιο, το προοίμιο της ένωσης της Κρήτης με την Ελλάδα. Με την αντίληψη αυτή ως προϋπόθεση των συνταγματικών τους επιλογών, τα μέλη της επιτροπής ενίσχυσαν τις σχεδόν μοναρχικές εξουσίες του προσωρινού ηγέτη της Κρήτης, για να διευκολύνουν τη γρήγορη επίλυση των εσωτερικών προβλημάτων του τόπου τους και να αποκλείσουν τις πιθανές τραγικές συνέπειες (όπως η ήττα της Ελλάδας στον πόλεμο του 1897) που μπορούσαν να έχουν οι τυχόν εκτροπές των εκλεγμένων εθνικών αντιπροσώπων από τα πλαίσια της κοινοβουλευτικής δεοντολογίας.

Λ. Μακράκη, Ελευθέριος Βενιζέλος, ό.π., σσ. 382-383